بن زهر

أَبُو مَرْوَانْ عَبْدُ اَلْمَلِكْ بْنْ زُهْرِ بْنْ عَبْدِ اَلْمَلِكْ بْنْ مُحَمَّدْ بْنْ مَرْوَانْ بن زُهْر الإِيَادي اللي كان معروف ب بْن زُهْر (تولد ف 1072 ـ و مات ف 1162م)؛ كان طبيب ناض ومتمكن من الخدمة ديالو وهو مسلم وكان معروف ف الأندلس، من أهل ديال إشبيلية. ولقب «بن زهر» هو لكنية ديال الأسرة ديال علماء المسلمين اللي تربات في الأندلس من بداية القرن العاشر حتى لقرن تلطاش ميلادي. وأشهرهم هو طبيب «عبد الملك بن زهر»، وكيسموه بـ «أبو مروانوي» وتعرف عند الأورپيين بإسم Avenzoar. أصلو من عائلة عريقة في الطب، فكان باه أبو العلاء طبيب ناضي في التشخيص والعلاج، وكان جدو طبيب حتى هو.

تولد بن زهر ف إشبيلية سنة 1072م لأسرة مجهدة ف العلم خدمو ولادها بالطب والفقه. حفظ بن زهر القرآن، وسمع الحديث و خدم بعلم الأدب و العربية.

من بعد ما قرا عبد الملك الأدب والفقه وعلوم الشريعة، تعلم الطب مع والدو «أبو العلاء». ولكن ما اكتفاش باللي تعلم من عند لواليد ديالو، قرر يسافر للمشرق، فين مشى وتعلم الطب وخدم فيه مدة. من بعد رجع للأندلس وقصد مدينة «دانية»، فين ستقبلو الملك ديالها بحفاوة وقرّبو ليه بزاف. عبد الملك ولا مشهور فالطب بزاف، حتى وصل صيتو لكل بلاد الأندلس.

من بعد، مشى من دانية لإشبيلية، وبقى فيها حتى توفى، وهو خالق وراسو ثروة كبيرة. و كان عبد الملك متفوق على جميع الطبّا ديال عصرو فصناعة الطب.

بن زهر عاش فزمان دولة المرابطين، و كان كيخدم معاهم هو و بّاه «أبو العلاء» فآخر أيام حكمهم. فاللول خدم عبد الملك مع أمراء المرابطين، ولكن تعرض لمحنة بحال لواليد ديالو مع الأمير علي بن يوسف بن تاشفين، و تحبس لمدة ديال تقريباً عشر سنين ف مراكش.

من بعد ما طاحت دولة المرابطين وجات الدولة الموحدية، خدم بن زهر مع «بني عبد المؤمن». ولى طبيب و وزير عند عبد المؤمن، اللي كان هو مؤسس الدولة، و دار ليه عناية خاصة، و هاذ الشي خلاه يقدر يكتب أحسن كتب ديالو. تولى الوزارة وكان أستاذ الفيلسوف بن رشد. هو و والدو «أبو العلاء» كانو خدامين عند عبد المؤمن، و من بعد ما مات لواليد ديالو، بقى عبد الملك ف خدمتو.

من بعد، خدم مع ولدو أبو يعقوب يوسف، ومن بعدو يعقوب أبو يوسف اللي تسمى بـ«المنصور». ومن بعد خدم مع ولدو أبو عبد الله محمد الناصر. و ف لبدية د حكم الناصر، توفى بن عبد الملك (أبو بكر بن زهر)، اللي كان كتب كتاب «الترياق الخمسيني» للمنصور يعقوب أبو يوسف.

بن زهر كان عندو شعر زوين، ومن بين الأشعار ديالو، كاين اللي قاله وهو كيتشوق لولدو:

ولي واحد مثل فرخ القـطا صـــــغير تخلف قـــــلبي لـديه

نأت عنه داري فيا وحشتي لذاك الشخيص وذاك الوجيه

تشــــــــــوقني وتشــــــوقته فيبـــــكي علي وأبكى عـــــليه

وقـــــد تعـــــــــب الـــــشوق مـا بيننا ف منه إلّي منّي إليه

كان المنصور، اللي كان حاكم الأندلس، ماكيحملش الفلسفة القديمة بزاف، و أمر باش حتى واحد ما يبقى كيخدم بيها ولا يقراها، وجمع الكتوبا ديالها من عند الناس. وقال اللي تلقاو عندو شي كتاب منها غادي يوقع ليه ضرر. بن زهر متاثل للأمر و خدم بما كلفوه بيه. ولكن كان فإشبيلية واحد كيكرهو بزاف، هاد السيد دار محضر وجمع عليه شهود بزاف باش يتهم الحفيد أبو بكر بن زهر بأنه عندو بزاف ديال ديال الكتوبا المنطق والفلسفة وكيقراها بشكل مستمر، ورفع المحضر للمنصور.

منين قرا المنصور المحضر، أمر باش يشدو اللي دار المحضر ويسجنو، وقال: "والله إلا شهدوا عليا جميع أهل الأندلس على هاد الشي اللي فيه المحضر، وبقاو قدامي و شهدو على بن زهر، ما نقدرش نقول حتى كلمة ضدو، حيث عارف ديانتو و قوة عقلو."

عبد الملك كان معتدل القامة و قوي البنية. حتى ملي وصل للشيخوخة بقى عندو لون ناضر و حركات خفيفة، ولكن فآخر أيامو بدا كيحس بثقل فالسمع. توفى ف إشبيلية، المدينة اللي تزاد فيها، عام 1162م. كان قوي الدين، محافظ على الشرع، كيبغي الخير، و مهيب و زاعم. و زيدون كان صاحب للطبيب و الفيلسوف بن رشد.

الأعمال ديال بن زهر كان عندها تأثير كبير فتطور الطب ف أوروپا من بعد. من بين المؤلفات ديالو اللي تترجمات للاتينية، كاين كتاب "التيسير في المداواة والتدبير"،الاندلسي، أبو مروان عبد الملك بن زهر الايادي (1 يناير 2007). التيسير في المداواة والتدبير. Dar Al Kotob Al Ilmiyah دار الكتب العلمية. اللي وصف فيه إلتهاب الغلاف الغشائي اللي كيحيط بالقلب، و طرق ستخراج لحجر ديال لكلوة.

 مصادر 

تصنيف:زيادة 1072
تصنيف:وفيات 1162
تصنيف:طبيب أندالوسي